b'\n_START_ARTICLE_\nAnton Kosma\xc4\x8d (politik)\n_START_SECTION_\n\xc5\xbdivljenje in delo\n_START_PARAGRAPH_\nBil je dolgoletni \xc5\xbeupan v Cerknem (1898-1912). Oktobra 1909 je bil na listi Slovenske ljudske stranke izvoljen za poslanca v gori\xc5\xa1ki de\xc5\xbeelni zbor. Bil je vsestransko aktiven in vpliven mo\xc5\xbe. Nekaj let je bil predsednik Podru\xc5\xbenice Dru\xc5\xbebe sv. Cirila in Metoda ter tajnik Hranilnice in posojilnice v Cerknem. Leta 1903 se je potegoval za mesto \xc4\x8dlana v tolminskem okrajnem \xc5\xa1olskem svetu, kar pa mu ni uspelo. V \xc4\x8dasu njegovega \xc5\xbeupanovanja so v Cerknem zgradili Gospodarski dom z moderno mlekarno (1903), vodovod (1908) in elektri\xc4\x8dno omre\xc5\xbeje, (1910). Z obliko javnih del, t. i.\xc2\xa0\xc2\xbbrabut\xc2\xab\xc2\xa0so se v okolici Cerknega zgradile \xc5\xa1tevilne lokalne in gozdne ceste, za\xc4\x8dele pa so se tudi priprave na gradnjo stavbe sodi\xc5\xa1\xc4\x8da. Kot de\xc5\xbeelni poslanec pa se je zavzemal za gradnjo lokalne \xc5\xbeeleznice Idrija - zaselek \xc5\xbdelin (ob Idrijci) - Sv. Lucija (sedaj Most na So\xc4\x8di).'